recursal/SuperWikiNEXT-32B huggingface dataset:
**ம. க. அ. அந்தனிசில்** (இறப்பு: சூலை 9, 2005) ஈழத்து முதுபெரும் எழுத்தாளரும், பத்திரிகையாளரும், வரலாற்றாய்வாளரும் ஆவார். தீப்பொறி, "ஒரு தீப்பொறி" ஆகிய பத்திரிகைகளின் ஆசிரியராக இருந்தவர்.

தமிழ்த் தேசியத்துக்கு ஆதரவான கருத்துக்களை தமது பத்திரிகைகளில் எழுதினார். 1967 இல் "தீப்பொறி", 1970 இல் "பல்கலை", 1972 இல் "ஒரு தீப்பொறி" ஆகிய மூன்று பத்திரிகைகளை அவ்வப்போதிருந்த தமது அரசியற்கோட்பாடுகளுக்கேற்ற வகையில் நடத்தினார். இவரது அடுக்குமொழித் தலைப்புக்கள் நீண்ட காலம் பொதுமக்களால் பேசப்பட்டுவந்தன.

இவரது தீப்பொறி பத்திரிகை இலங்கை அரசினால் தடை செய்யப்பட்டதை அடுத்து, "ஒரு தீப்பொறி" என்ற பெயரில் தனது பத்திரிகையை வெளியிட்டு வந்தார். நீதிமன்றத்தை அவமதித்த குற்றத்துக்காக யாழ்ப்பாண நீதி மன்றம் இவருக்கு இரண்டு ஆண்டுகள் சிறைத்தண்டனை வழங்கியிருந்தது. இவர் ஒரு சிறந்த மல்யுத்த வீரரும் ஆவார்.

தமது இறுதிக் காலத்தில் தமிழின் தொன்மையையும் இலக்கிய நயத்தையும் வெளிப்படுத்தும் கருத்துச் செறிவுள்ள கட்டுரைகளை பத்திரிகைகளில் தொடராக எழுதி வந்தார். விவிலியக் கதைகளை தமிழில் எழுதினார். சொல்லேருழவர் என இவர் அழைக்கப்பட்டார்.

மறைவு
-----

தமது இறுதிக் காலத்தில் கண்பார்வைக் கோளாறையும், நீரிழிவு நோய்ப் பாதிப்புக்கும் உள்ளான நிலையில், அந்தனிசில் மட்டக்களப்பில் 2005, சூலை 9 இல் காலமானார்.
**திருவண்ணாமலை பெரிய தேர் திருவிழா**

```
        திருவண்ணமலையில்நடைபெறும் திருவிழாக்களில் கார்த்திகை தீபத் திருவிழா சிறப்பு வாய்ந்தது.அத்திருவிழா 17 நாட்கள் நடைபெறும்.அதில் ஏழாவது நாள் திருவிழா பெரிய தேர் திருவிழா ஆகும்.
```

பெரிய தேர்
----------

```
      பெரிய தேர் "மரத் தேர்"என்றும், "மகாரதம்"என்றும் அழைக்கப்படுகிறது.நாட்டுகோட்டை நகரத்தார் என்ற வாணிப மக்கள்  திருவண்ணாமலை கோயில் தேர் திருப்பணிக்கும், அலங்கார நகைகளுக்கும் அதிகமாக நன்கொடை அளித்துள்ளனர்.மகாரதம் என்ற இந்த சாமித்தேர் 1853-ல் புதிதாக செய்யப்பட்டு அதே ஆண்டு கார்த்திகை திங்களில் 5 ம் நாள் வெள்ளோட்டம் விடப்பட்டது.இது 1926 எரிந்து போனது பின்பு மீண்டும் புதுப்பிக்கப்பட்டது.
```

பெரிய தேர் திருவிழா
-------------------

```
      கார்த்திகை தீபத் திருவிழாவில் இது  ஏழாவது நாள் திருவிழாகும்.இத்தேர்த்திருவிழா பிரமாண்டமாக நடைபெறும்.இதை காண லட்சகணக்கான மக்கள் வருவர். தேர் வடம் பிடித்து இழுப்பர்.காலை 5 மணியளவில் பஞ்சமூர்த்திகள் புறப்பாடாகி மகாரதங்களில் எழுந்தருள்வார்.தேர் ஓடும் போது சங்கிலி பிடித்து திரும்ப வசதியாக ஒவ்வொரு வீதி முனையிலும் ஒரு சந்து விடப்பட்டே இந்த நகரம் அமைந்துள்ளது.
         தேரோட்டத்தின் போது தேருக்கு முட்டுக்கட்டை போடுவோர் 'கம்மாள' இனத்தவர் ஆவார்.அதே போன்று தேரின் பின்னாளில்லிருந்து சன்ன கட்டை போடுவோர் 'போயர்' இனத்தவர் ஆவார்.
```

தேர் புறப்பாடு
--------------

```
       அண்ணாமலையார் தேர் புறப்பாடு ஏற்படுவதற்கு முன்பு தேரடி வீதியில் உள்ள முனிஸ்வரனுக்கு சிறப்பு வழிபாடு,தேர்காலில் தேங்காய் உடைத்தல்,பூசணிக்காய்,எலுமிச்சை பலியிடுதல் நடைபெறும்.பின்பு தேர் புறப்படும்.இத்தேர் இழுக்கும் நிகழ்வில் வெளியூர் மக்கள்,வேண்டுதல் உடையோர் போன்ற மக்கள் தேர் இழுப்பர்.
```

கரும்பில் தூளிகட்டுதல்
----------------------

```
       குழந்தை பேறுபெறாத தம்பதிகள் குழந்தை பேரு வேண்டி வேண்டிகொள்வர்.குழந்தை பேறுபெற்றவர்கள் பிறந்த குழந்தையை தூளியில் இட்டு கரும்பில் கட்டி கணவன்,மனைவியும் மாடவீதி வலம் வந்து வேண்டுதலை அன்று நிறைவேற்றுவர்.
           புதிதாக மணமான ஆண்,பெண்,கர்பிணிப்பெண் போன்றோரை தேர் திருவிழா பார்க்க அனுமதிக்க மாட்டார்கள்.தத்தம் வீட்டின் முன்பு  அதிக நேரம் நிற்க கூடாது என்று வேண்டிகொள்வர்.அது கேட்ட சகுனம் ஆகும்.
```

பார்வை நூல்கள்
--------------

```
   1.ஜனகன்,தீபத் திருத்தலம் திருவண்ணாமலை,கங்கை புத்தக நிலையம்,சென்னை -17
   2.சொமாலே,கும்பாபிஷேக மலர் -2002 கும்பாபிஷேக மலர் குழு,சென்னை -6
```
**ஹெலன் மர்ரே பிரீ** (*Helen Murray Free*, பெப்ரவரி 20, 1923 – மே 1, 2021) ஒரு அமெரிக்க வேதியியலாளரும் கல்வியாளரும் ஆவார். அசென்சியா நீரிழிவு பராமரிப்பு மையம் என்றறியப்படும் மைல்ஸ் ஆய்வகத்தில் பணிபுரிந்த போது நீரிழிவு நோய்க்கான பல சுய-பரிசோதனை முறைகளை உருவாக்கியதற்காக அவர் மிகவும் அறியப்பட்டவர். ஹெலன் 1944 இல் ஊஸ்டர் கல்லூரியில் வேதியியலில் இளங்கலைப் பட்டமும், 1978 ஆம் ஆண்டு மிச்சிகன் மத்தியப் பல்கலைக்கழகத்திலிருந்து நிர்வாகத்தில் முதுகலைப் பட்டமும் பெற்றார்.1947 ஆம் ஆண்டில் அவர் சிறுநீரக ஆராய்ச்சியாளரான ஆல்ஃப்ரெட் ஃப்ரீ என்பவரைத் திருமணம் செய்து கொண்டார். சவுத் பெண்ட் எனுமிடத்தில் உள்ள இந்தியானா பல்கலைக்கழகத்தில் நிர்வாகத்தின் துணைப் பேராசிரியராகவும், பேயர் ஏஜிஎன்ற மருந்தியல் நிறுவனத்தின் ஆலோசகராகவும் பணியாற்றினார்.

இளமை
----

ஹெலன் முர்ரே பிப்ரவரி 20, 1923 அன்று பிறந்தார். அவரது தந்தை ஜேம்ஸ் எஸ். முர்ரே, ஒரு நிலக்கரி நிறுவன விற்பனையாளர் ஆவார். ஹெலனுக்கு ஆறு வயதாய் இருக்கும் பொழுது, அவரது தாயார் டெய்ஸி பைபர் முர்ரே இன்புளூயன்சா நோய்த்தொற்றின் காரணமாக இறந்தார்.

### கல்வி

ஹெலன் அமெரிக்காவின் ஒகையோ மாகாணத்தில் உள்ள ஒரு பள்ளியில் தனது தொடக்கக்கல்வியைப் பயின்றார். மேலும் 1941 இல் போலந்தின் செமினரி உயர்நிலை பள்ளியின் சொற்பொழிவாளர் பட்டம் பெற்றார். ஊஸ்டர் கல்லூரியில் ஒரு கோடைகால முகாமுக்கு வந்தபோது, அங்கு பயில வேண்டும் என்று பெருவிருப்பம் கொண்டார். உயர்நிலைப்பள்ளி பயிலும் போதுஅவரது ஆங்கில ஆசிரியர் ஆங்கில மொழியின் மீது தாக்கத்தை ஏற்படுத்தினார். ஆரம்பத்தில் ஆங்கிலோ மற்றும் லத்தீன் மொழியில் ஆசிரியராகவேண்டும் என விருப்பம் கொண்டார்; எனினும், இந்தத் திட்டங்கள் விரைவில் மாறிவிட்டன. 1941 ஆம் ஆண்டு டிசம்பர் மாதம் பேர்ள் துறைமுகத் தாக்குதல் சமயத்தில் பல இளைஞர்கள் இராணுவத்தில் சேர்க்கப்பட்டனர் அல்லது கட்டாயமாக அழைத்துச் செல்லப்பட்டனர், இதன் காரணமாக, அறிவியலில் தொழில்வாய்ப்பு பெறுவதற்காகப் பெண்கள் ஊக்கப்படுத்தப்பட்டனர். எனவே ஹெலன் தன்னுடைய முதன்மை விருப்பமான மொழிக்கற்றலில் இருந்து வேதியியல் கற்றார். 1944 ல் இளங்கலை அறிவியல் பட்டம் பெற்றார். அவர் வேதியியல் துறைக்கு மாறியது பற்றி, "தனக்கு நிகழ்ந்த எப்பொழுதும் ஒரு மிகப் பயங்கர நிகழ்வாகக்’’ குறிப்பிடுகிறார்.

மேற்கோள்கள்
-----------

1. ↑  "National Science and Technology Medals Foundation, Photograph by Ryan K. Morris". 2013-10-17 அன்று மூலம் பரணிடப்பட்டது. 2019-02-23 அன்று பார்க்கப்பட்டது.
2. 1 2 3  Bohning, James J. (14 December 1998). *Helen Murray Free, Transcript of an Interview Conducted by James J. Bohning at Elkhart, Indiana on 14 December, 1998*. Philadelphia, PA: Chemical Heritage Foundation. .

வெளி இணைப்புகள்
---------------

* Center for Oral History. "Helen Murray Free". Science History Institute.

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* FAST
* ISNI
* VIAF
* WorldCat

 |
| தேசிய | 
* நார்வே
* ஜெர்மனி
* United States
* ஆத்திரேலியா
* நெதர்லாந்து

 |
| மக்கள் | 
* Trove

 |
| மற்றவை | 
* IdRef

 |
**ஸ்டைல்** (*Style*) என்பது 2002 ஆம் ஆண்டய தமிழ் நாடகத் திரைப்படமாகும். சிபி சக்ரவர்த்தி எழுதி இயக்கிய இப்படத்தில் ராகவா லாரன்ஸ் மற்றும் காயத்திரி ரகுராம் ஆகியோர் முன்னணி வேடங்களில் நடிக்க, ரமணா மற்றும் வடிவேலு ஆகியோர் துணை கதாப்பாத்திரங்களில். நடித்துள்ளனர். இப்படத்திற்கான இசையை பரணி அமைத்துளார். இப்படமானது 2002 திசம்பரில் வெளியாகி கலவையான விமர்சனங்களைப் பெற்றது.

நடிகர்கள்
---------

* ராகவா லாரன்ஸ் வெற்றிவேலாக
* ரமனா வெற்றியாக
* காயத்திரி ரகுராம் விஜியாக
* வடிவேலு (நடிகர்) மன்மதனாக
* ஆனந்த் ராஜ் (நடிகர்) மார்த்தாண்டமாக
* இளவரசு பாண்டித்துரையாக
* வையாபுரி (நடிகர்) மாணிக்கமாக
* சப்லின் பாபு நாதனாக
* நளினி வெற்றிவேலின் தாயாக
* ஜோதி விஜியின் தாயாக
* குயிலி செல்வியின் தாயாக
* ஜுனியர் சல்க் வீட்டு உரிமையாளரின் மகளாக
* சோனியா அஞ்சம்மா
* பாயல் செல்வியாக
* ஸ்ரீ லதா
* சிங்கமுத்து வீட்டு உரிமையாளராக
* குமரிமுத்து
* தளபதி தினேஷ்
* சிசர் மனோகர்
* கோவை செந்தில் சாமியாக

தயாரிப்பு
---------

ராகவா லாரன்ஸ் *அற்புதம்* (2002) படத்தை முடித்த பின்னர் *ஸ்டைல்* படத்தில் ஈடுபட்டார். இவரது அடுத்தடுத்து இரண்டு தமிழ் படங்கள் விரைவாக வெளியாயின. முன்னதாக *அரண்மனைக்காவலன்* (1994) படத்திற்கு திரைக்கதை எழுதிய அருள், இப்படத்தின் இயக்குநராக அறிவிக்கப்பட்டார், பத்மாமகன் படத்திற்கான உரையாடலை எழுதினார்.

இசை
---

* "காதலித்தால் ஆனந்தம்" - ஹரிஹரன்
* "காதலித்தால் ஆனந்தம்" - கே.எஸ் சித்ரா
* "வருகிறாள் என்" - உன்னிகிருஷ்ணன்
* "பொட்டு எடுத்து" - புஷ்பவனம் குப்புசாமி, ஸ்வர்ணலதா
* "ஸ்டைல் ஸ்டைல்" - திப்பு
* "உனக்கு என்ன" - உன்னிகிருஷ்ணன்
* "கடிதமில்லை" - உன்னிகிருஷ்ணன்

வெளியீடு
--------

இந்த படம் 2002 திசம்பரில் வெளியிடப்பட்டது. பின்னர் தெலுங்கில் மொழிமாற்றம் செய்யப்பட்டு இரண்டு சந்தர்ப்பங்களில் வெளியிடப்பட்டது, முதலில் *சூப்பர் ஸ்டைல்* என்றும் பின்னர் *ஸ்டைல் 2* என, ராகவா லாரன்சின் அடுத்தடுத்த தெலுங்கு படங்களின் வெற்றியையும் பயன்படுத்தி சந்தைப்படுத்துவதற்காக வெளியிடப்பட்டது. படத்தின் இயக்குனர் சிபி சக்ரவர்த்தி பின்னர் தனுஷ் மற்றும் அறிமுக நாயகி மம்தா சவேரி ஆகியோருடன் *ராகவா* என்ற பெயரில் ஒரு படத்தைத் தயாரிக்க முயன்றார், ஆனால் நிதி சிக்கல்கள் தயாரிப்பை நிறுத்திவிட்டார்.

குறிப்புகள்
-----------

1. ↑  "காப்பகப்படுத்தப்பட்ட நகல்". 2006-05-24 அன்று மூலம் பரணிடப்பட்டது. 2021-01-26 அன்று பார்க்கப்பட்டது.
2. ↑
3. ↑
4. ↑
5. ↑  "காப்பகப்படுத்தப்பட்ட நகல்". 2015-11-20 அன்று மூலம் பரணிடப்பட்டது. 2021-01-26 அன்று பார்க்கப்பட்டது.
**கே. பி. ஜானகி அம்மாள்** (*K. P. Janaki Ammal*) இந்திய விடுதலைப் போராட்ட வீராங்கனை, மேடை நாடகக் கலைஞர், விவசாய சங்கத்தின் தலைவர்களில் ஒருவர். ஜனநாயக மாதர் சங்கத்தின் ஸ்தாபகத் தலைவர்களில் ஒருவர்.

வாழ்க்கைச் சுருக்கம்
--------------------

1917 ஆம் ஆண்டு‍ பத்மநாபன் - லட்சுமி தம்பதியருக்கு மகளாகப் பிறந்தார். எட்டாம் வகுப்பில் பள்ளியை விட்டு வெளியேறிய ஜானகி இசை வகுப்பில் சேர்ந்தார். பின்னர் அவர் பழனியப்பா பிள்ளை பாய்ஸ் கம்பெனியில் சேர்ந்து நாடகக் கலைஞரானார். அதே குழுவில் ஹார்மோனியம் வாசித்த குருசாமி நாயுடுவை அவர் மணந்தார். 1936 ஆம் ஆண்டில் காங்கிரசில் சேர்ந்த இவர் மதுரை காங்கிரஸ் கமிட்டியில் அலுவலகப் பொறுப்பாளரானார். பின்னர் அதே ஆண்டில் காங்கிரஸ் சோசலிஸ்ட் கட்சியிலும் பின்னர் கடைசி வரை இந்திய கம்யூனிஸ்ட் கட்சி (மார்க்சிஸ்ட்) உறுப்பினராக இருந்தார்.

ப.ஜீவானந்தம் மற்றும் பி.ராமமூர்த்தி ஆகியோரை வத்தலக்குண்டுவில் சந்தித்தார். கம்யூனிசக் கருத்துக்களால் ஈர்க்கப்பட்டு‍ 1940 ஆம் ஆண்டு‍ ஒன்றுபட்ட இந்திய கம்யூனிஸ்ட் கட்சியில் சேர்ந்தார். 1967 ஆம் ஆண்டில் பழைய மதுரை கிழக்கு சட்டமன்றத் தொகுதியிலிருந்து தமிழ்நாடு சட்டமன்றத்திற்குத் தேர்ந்தெடுக்கப்பட்டார்.

அனைத்திந்திய ஜனநாயக மாதர் சங்கம்
--------------------------------

ஜானகி அம்மாள் அனைத்திந்திய ஜனநாயக மாதர் சங்கத்தின் தமிழ்நாட்டின் முதல் தலைவர் ஆவார்.

இறப்பு
------

1992 மார்ச் 1 ஆம் தேதி இயற்கை எய்தினார்.

மேற்கோள்கள்
-----------

1. ↑  "The UNTOLD story of a freedom fighter". தி இந்து‍ ஆங்கிலம். 15 ஆகத்து 2013. 01 மார்ச் 2014 அன்று பார்க்கப்பட்டது. Check date values in: `|accessdate=` (உதவி)
2. ↑  "அன்னை கே.பி.ஜானகி அம்மாள் நினைவு நாள்". தீக்கதிர். 01 மார்ச் 2014. 2014-01-18 அன்று மூலம் பரணிடப்பட்டது. 01 மார்ச் 2014 அன்று பார்க்கப்பட்டது. Check date values in: `|accessdate=, |date=` (உதவி)
3. 1 2  டி‍, சரவணன் (6 மார்ச் 2014). "A life of sacrifice". தி இந்து‍ ஆங்கிலம். 6 மார்ச் 2014 அன்று பார்க்கப்பட்டது.
4. ↑  "140 MADURAI EAST - Page No.264" (PDF). 2012-03-20 அன்று மூலம் (PDF) பரணிடப்பட்டது. 2018-12-09 அன்று பார்க்கப்பட்டது.
5. 1 2  "Madurai's very own freedom fighters". தி இந்து‍ ஆங்கிலம். 23 July 2012. 01 மார்ச் 2014 அன்று பார்க்கப்பட்டது. Check date values in: `|accessdate=` (உதவி)
**சோபியா ரோமன்சுகாயா** (*Sofia Romanskaya*) ஓர் உருசிய வானியல் அறிஞராவார். இந்த துறையில் குறிப்பிடத்தக்க பங்காற்றிய முதல் உருசிய பெண்களில் இவரும் ஒருவராகக் கருதப்படுகிறார். சோபியா 1886 ஆம் ஆண்டு முதல் 1969 ஆம் ஆண்டு காலப் பகுதியில் வாழ்ந்தார்.

வாழ்க்கைக் குறிப்பு
-------------------

சோபியா வாசிலீவ்னா வோரோசிலோவா-ரோமன்சுகாயா என்றும் அழைக்கப்படும் இவர் செயின்ட் பீட்டர்சுபர்க் நகரில் பிறந்தார். உருசியப் பேரரசின் ஒரு முக்கியமான பெண்கள் கல்வி நிறுவனமான பெசுடுசேவ் நிறுவனத்தில் படித்துப் பட்டம் பெற்றார்.  1908 ஆம் ஆண்டு முதல் 1959 ஆம் ஆண்டு வரை புல்கோவோ வான் ஆய்வகத்தில் பணியாற்றினார்.  இங்கு பணிபுரியும்போது துருவ இயக்கம் குறித்த தனது ஆய்வுகளில் 20,000 எண்ணிக்கைக்கும் மேற்பட்ட அட்சரேகை அவதானிப்புகளை மேற்கொண்டார்.  அனைத்துலக வானியல் ஒன்றியத்தில் உறுப்பினராக இருந்த சோபியா 1958 ஆம் ஆண்டு மாசுகோவில் நடந்த பொதுச் சபையில் கலந்து கொண்டார்.  
1936 ஆம் ஆண்டில் கிரிகோரி நியூச்மின் கண்டுபிடித்த சிறுகோளுக்கு (3761) ரோமன்சுகாயா என்று ரோமன்சுகாயாவின் பெயர் சூட்டப்பட்டுள்ளது. வெள்ளி கோளில் இருக்கும் ஒரு கிண்ணக்குழிக்கும் இவருடைய பெயர் வைக்கப்பட்டுள்ளது.

மேற்கோள்கள்
-----------

1. ↑  "Ворошилова-Романская Софья Васильевна". *Astronet*. 17 March 2019 அன்று பார்க்கப்பட்டது.
2. ↑  "(3761) Romanskaya". *IAU Minor Planet Center*. 17 March 2019 அன்று பார்க்கப்பட்டது.
3. ↑  Rykhlova, L. K. (1995). "Women-Astronomers of Former USSR". *Highlights of Astronomy* **Vol. 10**: 98-100.. பார்த்த நாள்: 17 March 2019.
4. ↑  Sadler, D. H. தொகுப்பாசிரியர் (1960). *Transactions of the International Astronomical Union: Volume X, Tenth General Assembly Held At Moscow*. Cambridge University Press. பக். 66, 271, 275, 767. .
5. ↑  "Venus Crater Database, Romanskaya". *Lunar and Planetary Institute*. 17 March 2019 அன்று பார்க்கப்பட்டது.
பருக்கள் உள்ள முதுகு
கன்னங்களில் செந்நிறப்பருக்கள்
**செங்காய்ச்சல்** (ஆங்கிலம்:scarlet fever) என்பது தொண்டைப் புண்ணுடனும் தோலின் பரப்பில் சிவந்த தடிப்புக்களுடனும் வரும் கடுமையான காய்ச்சலாகும். இது மேற்கத்திய நாடுகளில் குழந்தைகளுக்கு வரும் தொற்றுநோய்களில் ஒன்றாகும். முதலில் 1676-இல் சிட்னம் (sydenam) என்பவர் இக்காய்ச்சலை வகுத்துக்கூறினார். இக்காய்ச்சலுக்குக் காரணம் செட்ரெப்டோகாக்கசு ஏமோலிட்டிக்கசு (Streptococcus haemolyticus) என்னும் பாக்டீரிய நோய் கிருமியாகும்.

காரணிகள்
--------

இக்காய்ச்சல் உள்ளவரின் மூக்கு, வாய், காதுகளிலிருந்து வரும் நீருடனாவது, அவருடைய சிறுநீர், உடைகள், பாத்திரங்கள் முதலியவைகளுடனாவது சம்பந்தப்படுகிறவர்களுக்கு இந்த நோய் தொற்றிக்கொள்ளும். பசுக்களுக்கு இந்ந நோயிருந்தால் அவற்றின் பாலைக் குடிப்பவர்களுக்கு வரலாம். நோயின் அவயக்காலம் (Incubation period) இரண்டு மூன்று நாட்களாகும். சிலநேரங்களில் ஒரு வாரமாகவும் இருக்கக்கூடும்.

இயல்புகள்
---------

தொடக்கத்தில் தொண்டை அழற்சி, தலைவலி, 104 பாகை வரைக் காய்ச்சல், நடுக்கல், தோலின் மேல் சிவந்த சிறு பருக்கள் தோன்றும். குழந்தைகளிடம் வாந்தி, இழுப்பு, பிதற்றல் முதலியவைகளும் வரும். அடிநாச் சுரப்பிகள்(Tonsil), மெல்லிய அண்ணம், இரண்டும் சிவந்து வீங்கும். நாவில் குவிந்த தடிப்புக்களோடு வெள்ளை மாவுபோல் படிந்திருக்கும். இரண்டாம் நாள் சிவந்த தடிப்புகளுடன் நாக்குச் சிவந்துவிடும். சில நாட்களில் நாவுரிந்து பளபளப்பாக இருக்கும். இரண்டாம் நாள் கழுத்து, மார்பு, கைகளில் சிறு பருக்கள் தொடங்கி உடல் முழுவதும் பரவும். ஊசி முனை போன்ற பருக்கள் சிவந்த தோலின் மேல் கிளம்பி, ஒன்றொடு ஒன்று சேர்ந்து பெரிதாக இணைந்து கொள்ளும். 

தோலின் மேல் நகத்தினால் கீறினால் இரத்தமற்ற வெள்ளைக்கோடு ஏற்படும். முகம் சிவந்தபோதிலும் மூக்கின்வெளியிலும் வாயை சுற்றிலும் வெளுத்து விடும். சில நாட்களில் பருக்கள் முதிர்ந்து தவிடு போல் உதிரும். சில இடங்களில் தோல் துண்டுதுண்டாக உரியும். இவ்வாறு உதிர்வதும், உரிவதும் மிகுந்த தொற்றுத் தன்மையுடையன. இக்காய்ச்சலால் பல சிக்கல்கள் ஏற்படும். காதில் சீழ் பிடித்துச் செவிடாவது, காதுக்குப் பின்னுள்ள எலும்புருண்டையில் சீழ் பிடிப்பது, மூளையின் மூடுசவ்வுகளில் அழற்சி, மூளையில் கட்டிகள், இதய கபாடநோய் முதலியன ஏற்படும்.

நுரையீரல், சிறுநீரகம், சிறிபூட்டுகள் ஆகியவற்றிலும் அழற்சி காணும். சாதாரணமாகச் சிறுநீரில் வெண்ணி (Albumin) வரும். சிறுநீரில் இரத்தம் கூட வரலாம்.
சாதரணமாக இக்காய்ச்சல் ஒருமுறை வந்தால், மறுமுறை வருவதில்லை. இக்காய்ச்சலை எதிர்க்கும் ஆற்றல் உடலில் ஏற்பட்டு விடுகிறது. பொதுவாக 15வயதிற்குப் பின்னரும் வருவதில்லை.

விக்கிமீடியா பொதுவகத்தில்,  
 ***Scarlet fever***   
என்பதின் ஊடகங்கள் உள்ளன.
**Page Module:Hatnote/styles.css has no content.**

பிறபயன்பாட்டுக்கு, சோப்ரா (disambiguation) என்பதைப் பாருங்கள்.**சோப்ரா** (Chopra) என்பது காத்ரி இந்து மற்றும் சீக்கிய குடும்பப்பெயர். பஞ்சாபி காத்ரிகள் மற்றும் ராம்கர்ஹியா சீக்கியர்கள் சோப்ரா என்ற குலங்களைக் கொண்ட சமூகங்களில் உள்ளவர்கள் அடங்குவர். இவர்கள் தவான், கக்கர், கபூர், கன்னா, மெஹ்ரா, மல்ஹோத்ரா, சேகல், சேத், டாண்டன், தல்வார் மற்றும் வோஹ்ரா ஆகிய குலங்களை உள்ளடக்கிய காத்ரிகளின் பாரஹ்-கர்/பஹ்ரி துணைச் சாதியைச் சேர்ந்தவர்கள் ஆவர். 

கஜினியின் சுல்தான் மஹ்மூத்துடனான போரில் கொல்லப்பட்ட "சௌபத் ராய்" என்ற ஒருவரிடமிருந்து இக்குலமானது தோன்றியதாக கூறுகிறது. இவர் இறப்பதற்கு முன் பிறந்த இவரது சந்ததியினர் தங்கள் மூதாதையரின் பெயரைப் பெற்றனர், எனவே சோப்ரா என்று அழைக்கப்பட்டனர். 

திவான் முல்ராஜ் மற்றும் திவான் சவான் மால் ஆகியோர் சோப்ரா காத்ரி குடும்பத்தைச் சேர்ந்தவர்கள். சீக்கியப் பேரரசின் மகாராஜா ரஞ்சித் சிங்கின் கீழ் இராணுவத் தளபதிகளாகப் பணியாற்றினர். 2வது ஆங்கிலோ-சீக்கியப் போருக்கு வழிவகுத்த ஆங்கிலேயருக்கு எதிராக முல்ராஜ் கிளர்ச்சி செய்ததாக அறியப்பட்டபோது, ஆப்கானித்தான் ஆட்சியிலிருந்து முல்தானைக் கைப்பற்றியதற்காக சவான் மல் சோப்ரா புகழ்பெற்றார். சோப்ராக்களின் மூதாதையர்கள் சூதாட்ட வல்லுநர்கள். இதனால் இவர்கள் நள மகாராஜாவின் அவதாரம் என்று அழைக்கப்பட்டனர். 

திவான் சவான் மால் சோப்ரா, லாகூர் மற்றும் முல்தான் கவர்னர்
இவர்கள் குஜ்ரன்வாலா, அமிருதசரசு, லாகூர் போன்றவற்றை உள்ளடக்கிய இந்தியா மற்றும் பாக்கித்தானின் நவீன கால நாடுகளான பஞ்சாபின் மஜா பகுதியில் குவிந்தனர். சைபுதீன் கிட்ச்லேவுடன் ஆங்கிலேயர்களால் கைது செய்யப்பட்ட குஜ்ரன்வாலாவைச் சேர்ந்த ஒரு முக்கிய சுதந்திரப் போராட்ட வீரர் சத்யபால் ஒரு சோப்ரா காத்ரி ஆவார். பஞ்சாப் கேசரியின் நிறுவனரும், சுதந்திரப் போராட்ட வீரருமான லாலா ஜகத் நரேன் சோப்ரா குடும்பத்தைச் சேர்ந்தவர். கவி தாஹிகன் தொழில் ரீதியாக ஒரு சிப்பாய் ஆவார். இவர் குரு கோவிந்த் சிங்கின் 52 கவிஞர்கள்/எழுத்தாளர்களில் ஒருவராகவும் பணியாற்றினார். இவர் குசராத் மாவட்டத்தின் ஜலால்பூர் நகரத்தைச் சேர்ந்த சோப்ரா குடும்பத்தைச் சேர்ந்தவர்.
**சோம சூக்தப் பிரதட்சணம்** என்பது பிரதோச நாளில் சிவாலயத்தினை வலம் வரும் முறையாகும்.

ஆலகாலம் துரத்துதல்
------------------

பிரதோச கால பிரகார சுற்றும் முறை
அமுதம் வேண்டி தேவர்களும் அசுரர்களும் பாற்கடலை கடைய திட்டமிட்டார்கள். அதற்காக மேரு மலையை மத்தாகவும் வாசுகி பாம்பினை கயிறாகவும் உபயோகம் செய்து பாற்கடலை கடைந்தார்கள். ஒரு கட்டத்தில் வலி பொறுக்க இயலாத வாசுகி பாம்பு ஆலகாலம் எனும் விசத்தினை கக்கியது.

அந்த ஆலகாலம் தேவர்களையும், அசுரர்களையும் துரத்தியது. சிவபெருமான் இருக்கும் இமயமலையை தேவர்கள் வலமாக சுற்றும் போது ஆலகாலம் வழிமறைத்தது. அதனால் தேவர்கள் வந்த வழியே திரும்பி சுற்ற இம்முறை ஆலகாலம் இடப்புறம் வந்து எதிர்த்தது. இவ்வாறு வலமும் இடமுமாக மாறி மாறி பயமுருத்திய ஆலகாலத்தினை சிவபெருமான் உண்டு தேவர்களை காத்தார். 

ஆலகாலம் துரத்த தேவர்கள் கையிலாயத்தினை சுற்றிய விதத்தினை சோம சூக்தப் பிரதட்சணம் என்கிறார்கள் சைவர்கள்.

காண்க
-----

பாற்கடல்

* சைவம் வலைவாசல்

ஆதாரங்கள்
---------

1. ↑  "காப்பகப்படுத்தப்பட்ட நகல்". 2016-03-04 அன்று மூலம் பரணிடப்பட்டது. 2013-04-30 அன்று பார்க்கப்பட்டது.

வெளி இணைப்புகள்
---------------
*அக்கேசியா ட்ரிபனோலோபியம்* அல்லது **விசில் அடிக்கும் மரம்** அல்லது **விசில் முள்** என்பது கிழக்கு ஆபிரிக்காவை தாயகமாக் கொண்ட ஒரு மரமாகும்.

அமைப்பு
-------

இது ஒரு சிறிய மரம் ஆகும். கிளைகள் கிடைமட்டமாக வளர்கிறது. மேல்பகுதி தட்டையாக இருக்கும். பட்டை கருப்பாக இருக்கும். இம்மரத்தில் நீண்ட வெள்ளை முட்கள் 8 செ.மீ. நீளத்திற்கு உள்ளது. இவற்றில் வரும் பூக்கள் வெளுத்த மஞ்சள் நிறத்தில் உருண்டையாக இருக்கும். பூக்கள் வாசனை உடையது.

ஓவ்வொரு முள்ளின் அடியிலும் பருத்த, வெற்றிடமான பை போன்றுள்ளது. இந்த காலி இடத்தில் எறும்புகள் உள்ளே போய் தங்குகின்றன. எறும்புகள் வெளியே வந்த பிறகு, காற்று துவாரத்தின் மூலம் உள்ளே செல்லும்போது விசில் போன்ற சப்தம் வருகிறது. மரத்தில் உள்ள அனைத்து வெற்றிடத்தின் உள்ளே காற்று சென்று வரும்போது அதிகப்படியான விசில் சப்தம், ஒரு வகையான சங்கீத ஒலி வருகிறது.

அக்கேசியா ட்ரிபனோலோபியம்

காணப்படும் பகுதிகள்
-------------------

இம்மரம் ஆப்பிரிக்காவில் வளர்கிறது. கென்யா, உகாண்டா ஆகிய பகுதிகளிலும் வளர்கிறது. இந்த சாதியில் 70 இன மரங்கள் உள்ளன.

மேற்கோள்
--------

| 1 || சிறியதும் - பெரியதும்  || அறிவியல் வெளியீடு || ஜூன் 2001

1. ↑  "Phylogenetic position and revised classification of *Acacia s.l.* (Fabaceae: Mimosoideae) in Africa, including new combinations in *Vachellia* and *Senegalia*.". *Bot J Linn Soc* **172** (4): 500–523. 2013. doi:10.1111/boj.12047. .
2. ↑   *சிறிதும் - பெரியதும்*. அறிவியல் வெளியீடு. .
இரண்டாவது குளோப் நாடக அரங்கு (1638)
**குளோப் நாடக அரங்கு** (*Globe Theatre*) வில்லியம் சேக்சுபியருடன் தொடர்புடைய ஒரு அரங்கு ஆகும். இது 1599 ஆம் ஆண்டில் சேக்சுபியரின் நாடக நிறுவனத்தினால் இலண்டனில் கட்டப்பட்டது. இவ்வரங்கு மரத்தினால் உருவாக்கப்பட்டது. இது 1613 சூன் 29 இல் தீயினால் அழிந்தது. 1614 சூன் மாதத்தில் இதே இடத்தில் இரண்டாவது அரங்கு கட்டப்பட்டது. இவ்வரங்கும் 1642 செப்டம்பர் 6 இல் மூடப்பட்டது.

அதன் பின்னர் 1997 ல் புதிதாக உருவாக்கப்பட்ட நாடக அரங்கிற்கு "சேக்சுபியரின் குளோப்" எனப் பெயரிடப்பட்டது. இவ்வரங்கு 230 மீட்டர் நீளம் கொண்டது. இத்திரையரங்கு சவுத்வார்க் பிரிட்ஜ் சாலையில் உள்ளது. பிப்ரவரி 2016 இல் தற்காலிகமாக இரண்டாவது குளோப் அரங்கு மாதிரி "பாப்அப்" என்ற பெயருடன் நியூசிலாந்து, ஆக்லாந்து நகரில் உருவாக்கப்பட்டது. இங்கு தொடர்ந்து மூன்று மாதமாக சேக்ஸ்பியரின் நாடகங்கள் திரையிடப்பட்டன.

மேற்கோள்கள்
-----------

1. ↑  Cooper, Tarnya, தொகுப்பாசிரியர் (2006). "A view from St Mary Overy, Southwark, looking towards Westminster, c.1638". *Searching for Shakespeare*. London: National Portrait Gallery. பக். 92–93. பன்னாட்டுத் தரப்புத்தக எண்:978-0-300-11611-3. .
2. ↑  Bowsher; Miller (2009:112)
3. ↑  Nagler 1958, p. 8.
4. ↑  *Encyclopædia Britannica* 1998 edition.
**பாய்லேண்டு – சிம்சு ஆக்சிசனேற்றம்** *( Boyland–Sims oxidation )* என்பது அனிலின் கார பொட்டாசியம் பெர்சல்பேட்டு டன் ஈடுபடும் வேதி வினையைக் குறிக்கிறது. இவ்வினையின் முடிவில் நீராற்பகுப்பு நடைபெற்று ஆர்த்தோ – ஐதராக்சில் அனிலின்கள் உருவாகின்றன.

பாய்லேண்டு - சிம்சு ஆக்சிசனேற்றம்
இவ்வினையில் பெரும்பாலும் ஆர்த்தோ மாற்றியன்களே உருவாகின்றன. சில குறிப்பிட்ட அனிலின்கள்  மட்டும் இவ்வினையில் பாரா – சல்பேட்டு மாற்றியன்களைத் தருகின்றன.

வழிமுறை
-------

பாய்லேண்டு – சிம்சு ஆக்சிசனேற்ற வினையில் ஒர் இடைநிலை சேர்மம் அரைல் ஐதராக்சிலமைன் ஆர்த்தோ சல்பேட்டு (**2**). உருவாகின்றது என்பதை பெர்மான் நிருபித்தார். பின்னர் இந்த சுவிட்டர் அயனி இடைநிலைச் சேர்மம் மறுசீராக்கல் மூலம் ஆர்த்தோ மற்றும் பாரா அரைல் சல்பேட்டுகள் தோன்றுகின்றன. (**3a** மற்றும் **3b**)

பாய்லேண்டு - சிம்சு ஆக்சிசனேற்றம் வழிமுறை

மேற்கோள்கள்
-----------

1. **^**  Boyland, E. *et al.* (1953). "729. The preparation of o-aminophenyl sulphates". *J. Chem. Soc.*: 3623. doi:10.1039/jr9530003623.
2. **^**  Boyland, E.; Sims, P. (1954). "The oxidation of some aromatic amines with persulphate". *J. Chem. Soc.*: 980. doi:10.1039/jr9540000980.
3. **^**  Behrman, E. J. (1988). "The Persulfate Oxidation of Phenols and Arylamines (The Elbs and the Boyland-Sims Oxidations)". *Org. React.* **35**: 421–511. doi:10.1002/0471264180.or035.02. பன்னாட்டுத் தரப்புத்தக எண்:0471264180.
4. **^**  Boyland, E.; Sims, P.; Williams, D. C. (1956). "The oxidation of tryptophan and some related compounds with persulphate". *Biochem. J.* **62** (4): 546–50. பப்மெட்:13315210.
5. **^**  Behrman, E. J. (1992). "The ortho-para ratio and the intermediate in the persulfate oxidation of aromatic amines (the Boyland-Sims oxidation)". *J. Org. Chem.* **57** (8): 2266. doi:10.1021/jo00034a016.

E. J. Behrman, On the Mechanism of the Boyland-Sims Oxidation. Progress in reaction Kinetics and Mechanism, 39, 308-310(2014).

இவற்றையும் காண்க
----------------

* எல்புசு பெர்சல்பேட்டு ஆக்சிசனேற்றம்
**கச்சி மாவட்டம்** (**Kachhi** or **Kacchi**) (பலூச்சி மற்றும் உருது: **ضِلع کچّھی**), பாகிஸ்தான் நாட்டின் பலூசிஸ்தான் மாகாணத்தின் மய்யத்தில் உள்ளது. கச்சி மாவட்டத்தில் சிந்துவெளி நாகரித்தின் மெஹெர்கர் மற்றும் நௌசரோ தொல்லியற்களங்கள் உள்ளது.

மாவட்ட நிர்வாகம்
----------------

5,330 சதுர கிலோ மீட்டர் பரப்பளவு கொண்ட கச்சி மாவட்டம் தாதர், மச் என இரண்டு வருவாய் வட்டங்களும், பாலனேரி, காட்டான், சானி என 3 உள் வட்டங்களையும் கொண்டது.

மேலும் இம்மாவட்டம் 13 உள்ளாட்சி அமைப்புகளைக் கொண்டுள்ளது. அவைகள்:

* நௌசரோ
* மெக்ரம்
* மச்சு
* ஜலால் கான்
* சான்னி
* சந்தர்
* கஜாய்
* தாதர்
* மஸ்ஸோ
* பஸ்கியா
* மைத்திரி

மக்கள்தொகை பரம்பல்
------------------

2017 பாகிஸ்தான் மக்கள்தொகை கணக்கெடுப்புப்படி, பலூசிஸ்தான் மாகாணத்தின் மொத்த மக்கள்தொகை 2,37,030 ஆகும். அதில் ஆண்கள் 1,26,379 மற்றும் பெண்கள் 1,10,651 ஆகும். கிராமப்புறங்களில் 2,02,598 மக்களும், நகரப்புறங்களில் 34,432 மக்களும் வாழ்கின்றனர்.  இம்மாகாணாத்தில் பலூச்சி மொழி, சிந்தி மொழி மற்றும் சராய்கி மொழிகள் பேசப்படுகிறது.

மேற்கோள்கள்
-----------

1. ↑  "DISTRICT WISE CENSUS RESULTS CENSUS 2017" (PDF). www.pbscensus.gov.pk. 2017-08-29 அன்று மூலம் (PDF) பரணிடப்பட்டது. 2019-09-30 அன்று பார்க்கப்பட்டது.
2. ↑  Tehsils & Unions in the District of Bolan - Government of Pakistan
3. ↑  Hirst, K. Kris. 2005. Mehrgarh, Pakistan - Life in the Indus Valley Before Harappa. *Thought Co.*
4. ↑  KACHHI DISTRICT`S SUBDIVISIONS

வெளி இணைப்புகள்
---------------

* Kachhi District Development Profile 2011 பரணிடப்பட்டது 2014-09-13 at the வந்தவழி இயந்திரம்
ஐதராபாத்து (இந்தியா)வில்
**விசிறித்தொண்டை ஓணான்** (Fan throated lizard) என்பது பல்லியோந்தி இனத்தைச் சேர்ந்த உயிரினமாகும். இவற்றின் கழுத்துப் பகுதியில் விசிறி போன்ற அமைப்பு இருப்பதால், இவை விசிறித்தொண்டை ஓணான் என அழைக்கப்படுகின்றன. விசிறித்தொண்டை ஓணான் பிரிவில் 11 துணை வகைகள் உலகம் முழுவதும் காணப்படுகின்றன. மூன்று வகைகள் நேபாளத்திலும், இரண்டு வகைகள் இலங்கையின் கடற்கரை- தாழ்வான பகுதிகளிலும், ஒரு வகை நடு இந்தியாவிலும், நான்கு வகைகள் இந்தியாவின் வறண்ட பகுதிகளிலும், புல்வெளிப் பரப்புகளிலும் வாழ்வதாக நம்பப்படுகிறது. தென் தமிழகத்தின் திருநெல்வேலி, கன்னியாகுமரி மாவட்டங்களின் சில பகுதிகளில் சின்ன வக்கா என்று உள்ளூரில் அழைக்கும் விசிறித்தொண்டை ஒணான்கள் காணப்படுகின்றன. அண்மையில் இவற்றை ஆய்வுசெய்து தனி இனமாக நிறுவி *சித்தானா மருதம்நெய்தல்* என்ற அறிவியற்பெயர் இட்டுள்ளனர். இந்த ஓணான் கண்டறியப்பட்ட இடங்கள் பெரும்பாலும் பொட்டல் நிலம், தரிசு நிலப்பரப்புகளே. தென்மேற்கு, வடகிழக்குப் பருவமழைக்கு பின்பு தமிழகம், இலங்கையில் இவ்வகை ஓணான்களை அதிகம் காண முடியும்.

மேற்கோள்கள்
-----------

1. ↑  [
2. ↑  Deepak, V.; Khandekar, Akshay; Varma, Sandeep; Chaitanya, R. (2016). "Description of a new species of Sitana cuvier, 1829 from southern India". *Zootaxa* **4139** (2): 167. doi:10.11646/zootaxa.4139.2.2. பன்னாட்டுத் தர தொடர் எண்:1175-5334.
3. ↑  "தமிழகத்துக்குப் பெருமை சேர்க்கும் புதிய விசிறித்தொண்டை ஓணான்". *கட்டுரை*. தி இந்து. 22 ஏப்ரல் 2017. 23 ஏப்ரல் 2017 அன்று பார்க்கப்பட்டது.
**குளூசிதர்** *(Glucydur)* என்பது வெப்ப விரிவுக் கெழு குறைவாகக் கொண்டுள்ள ஒரு  கலப்புலோகத்தின் வர்த்தகப் பெயர் ஆகும். இக்கலப்புலோகம் இயங்கு கடிகாரங்களின் துடிப்பியக்கச் சக்கரம் உள்ளிட்ட பிற பகுதிப்பொருள்களை உருவாக்கப் பயன்படுத்தப்படுகிறது.

பெரிலியம், தாமிரம், இரும்பு போன்ற உலோகங்களைக் கலந்து குளூசிதர் கலப்புலோகம் உருவாக்கப்படுகிறது, பெரிலிய வெண்கலம் என்ற பெயராலும் இக்கலப்புலோகம் அழைக்கப்படுகிறது. குறை வெப்ப விரிவுக் கெழுவுடன் கூடுதலாக 400 பிரைனெல் கடினத்தன்மை அளவு, காந்தமாகாத் தன்மை, மீள் உருவாக்கத் தடை போன்ற சிறப்புப் பண்புகளும் இதன் உயர் பரிமான நிலைப்புத் தன்மைக்கு காரணங்களாகின்றன. அரிமானத்திற்கும் தடை ஏற்படுத்தும் கலப்புலோகமாக குளூசிதர் பயன்படுகிறது. குளூசிதர் தயாரிக்கப்பட்ட அதே காலத்தில் நிவாரோக்சு என்ற மற்றொரு காந்தமாகா பொருளும் தயாரிக்கப்பட்டது.

மேற்கோள்கள்
-----------

* Odets, Walt (2007), *The Balance Wheel of a Watch, The Horologium,TimeZone.com*, 2007-07-06 அன்று மூலம் பரணிடப்பட்டது, 2007-06-15 அன்று பார்க்கப்பட்டது. Technical article on construction of watch balance wheels, on watch repair website.
பாரசீகப் பேரரசர் சைரசின் நினைவிடம்
சசானியர்களின் அரண்மனை, கிபி 3-ஆம் நூற்றாண்டு
சபாவித்து வம்ச மன்னர் முதலாம் ஷா அப்பாஸ்
**பாரசீகப் பேரரசு** என்பது, பாரசீகரின் தொடக்கத் தாயகமான ஈரானியச் சமவெளிப் பகுதிகளுடன் சேர்த்து, மேற்காசியா, நடு ஆசியா மற்றும் காக்கேசியப் பகுதிகளை ஆண்ட, தொடர்ச்சியான பல ஈரானியப் பேரரசுகளைக் குறிக்கும். பாரசீகப் பேரரசுகளில் மிகவும் பெரிதாகப் பரந்திருந்தது, சைரசு, முதலாம் டேரியஸ், முதலாம் செர்கஸ் ஆகிய பேரரசர்களின் கீழிருந்த அக்கீமெனிட் பேரரசு (கி.மு 550 – கிமு 330) ஆகும். சைரசு இப்பேரரசு பழங்காலக் கிரேக்க அரசுகளின் எதிரியாக விளங்கியது. இது ஈரானின் பார்ஸ் மாகாணத்தில் தொடங்கி விரிவடைந்த ஒரு பேரரசு ஆகும்.

பாரசீகத்தின் முதல் பேரரசான அகாமனிசியப் பேரரசை முதலாம் டேரியசியால் கிமு 550-இல் நிறுவப்பட்டது. இவன் மீடியாப் பேரரசைக் கைப்பற்றியதுடன், புது பாபிலோனியப் பேரரசு, போனீசியாவைக் கைபபற்றினார். இவரது வழிவந்த முதலாம் சைரஸ் கூடுதலாக பண்டைய எகிப்து மற்றும் கிரேக்கத்தின் லிடியாவைக் கைப்பற்றினார். கிமு 323-இல் பேரரசன் அலெக்சாந்தர் பாரசீகப் பேரரசைக் கைப்பற்றினார். எனினும், ஈரானிய மரபினரான பார்த்தியர், செசெனிட்டுகள் காலத்திலும், பின்னர் இசுலாமின் எழுச்சிக்குப் பின்னர் சியா இசுலாமிய சபாரித்து வம்சம், சபாவித்து வம்சம், அப்சரித்து வம்சம், குவாஜர் வம்சம் மற்றும் பகலவி வம்சம் ஈரானை ஆண்டது.

பாரசீகத்தை ஆண்ட பாரசீக வம்சங்கள்
--------------------------------

* அகாமனிசியப் பேரரசு - கிமு 550 - கிமு 330
* பார்த்தியப் பேரரசு - கிமு 247 – கி பி 224
* சசானியப் பேரரசு - கிபி 224 – 651
* சபாரித்து வம்சம் - கிபி 861 – 1003
* சபாவித்து வம்சம் - கிபி 1501 – 1736
* அப்சரித்து வம்சம் - கிபி 1736 – 1796
* குவாஜர் வம்சம் - கிபி 1785 – 1925
* பகலவி வம்சம்- கிபி 1925 – 1979

* அகாமனிசியப் பேரரசு அகாமனிசியப் பேரரசு
* கிபி 621-இல் சசானியப் பேரரசுகிபி 621-இல் சசானியப் பேரரசு
* சபாவித்து பேரரசு சபாவித்து பேரரசு
* அப்சரித்து வம்சத்தின் நாதிர் ஷா காலத்திய பாரசீகப் பேரரசு அப்சரித்து வம்சத்தின் நாதிர் ஷா காலத்திய பாரசீகப் பேரரசு

பாரசீகப் பேரரசர்கள் & ஈரான் மன்னர்கள்=
--------------------------------------

### பாரசீகப் பேரரசர்கள்

* முதலாம் டேரியஸ்
* முதலாம் செர்கஸ்
* முதலாம் சைரஸ்
* இரண்டாம் காம்பிசெஸ்

### ஈரான் மன்னர்கள்

* முகம்மத் ரிசா ஷா பஹ்லவி
* ரேசா ஷா பகலவி

மேற்கோள்கள்
-----------

வெளி இணைப்புகள்
---------------

* PERSIAN EMPIRE
* 

* பொதுவகத்தில் Persian Empire தொடர்பாக ஊடகக் கோப்புகள் உள்ளன.
* விக்கிச்செலவில் செலவு வழிகாட்டி: Persian Empire
**கச்சியுன்**(மொங்கோலியம்: Хачиун) என்பவர் செங்கிஸ் கானின் உடன்பிறந்த சகோதரன் ஆவார். இவர் எசுகெய் மற்றும் ஓவலுனின் மூன்றாவது பிள்ளை ஆவார். மங்கோலியர்களின் இரகசிய வரலாறு இவர் செங்கிஸ் கானைவிட நான்கு வயது இளையவர் என்று குறிப்பிடுகிறது. இவருக்குக் கசருடன் நல்லுறவு இருந்தது. ஆனால் தெமுகேயுடன் அந்தளவிற்கு நல்லுறவு இல்லை.

பரம்பரை
-------


|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| ஓவலுன் |   |   |   |   |   |   |   |   |   |   |   |   |   | எசுகெய் |
|   |   |   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |  |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |
| போர்ட்டே |   | தெமுசின் **(செங்கிஸ் கான்)** |   | கசர் |   | கச்சியுன் |   | தெமுகே |   | பெலகுதை |   | பெக்தர் |  |
|   |   |
|   |   |   |   |   |   |   |   |   |   |   |   |   |   |   |   |   |   |   |   |   |  |
|   |   |   |   |   |   |   |   |   |   |   |   |   |   |   |   |   |   |   |   |
| சூச்சி |   |   | சகதாயி |   |   |   | ஒக்தாயி |   |   | டொலுய் |  |
|
**குளூட்டாமிக் காடி** அல்லது **குளூட்டாமிக் அமிலம்** (*Glutamic acid*, சுருக்கமாக **Glu** அல்லது **E**) என்பது மாந்தர்களின் உடலியக்கத்திற்கு அடிப்படையாக உள்ள ஏறத்தாழ 20 அமினோ காடிகளில் ஒன்று, ஆனால் மிகத்தேவையான அமினோகாடிகளில் ஒன்றல்ல. குளூட்டாமிக் காடியின் உப்பும், எதிர்மின்மம் கொண்ட கார்பாக்சைலேட்டும் (carboxylate anion) குளூட்டாமேட் என்று அழைக்கப்படுகின்றது.

வேதியியல்
---------

பக்கக் கிளை இணைப்பு கொண்ட கார்பாக்சைலிக் காடியின் (carboxylic acid) வினைப்படும் பகுதி (functional group) காடி பிரிவுறும் எண் (acid dissociation constant) pKa = 4.1 கொண்டுள்ளது. உடலியக்க pH அளவில் இது எதிர்மின்மம் கொண்ட (நேர்மினமம் களையப்பட்ட) கார்பாக்சைலேட்டு (carboxylate) வடிவில் உள்ளது. இது ஒரு **அத்தியாவசியமற்ற அமினோ அமிலமாகும்**. இதன் குறிமுறையன்கள்: GAA மற்றும் GAG. கார்பாக்சிலேட் எதிர் மின்மங்களும், குளுடாமிக் அமில உப்புகளும் "குளுடமேட்" என்றழைக்கப்படுகின்றன. தனி வடிவமாக உள்ளபோது நரம்பு பரப்பியாகவும் (neurotransmitter), கிரப் சுழற்சியில் வளர்சிதைமாற்ற இடைநிலையிலும் முக்கிய பங்கு வகிக்கின்றது.

வரலாறு
------

இந்த குளூட்டாமிக் காடியை 1908 இல் நிப்பானைச் சேர்ந்த பேராசிரியர் கிக்குனே இக்கேடா (Kikunae Ikeda), டோக்கியோ அரசக பல்கலைக்கழகத்துல் கண்டுபிடித்தார். இவர் கடல்பாசி போன்ற கடல் களைச்செடி எனக் கருதப்படும் கொம்பு (Kombu) என்னும் செடியில் இருந்து குளூட்டாமிக் காடியை பிரித்தெடுத்தார். இதில் இருந்து பெறும் குளூட்டாமேட் என்னும் பொருள், சுவை மிக்கதாக நாவில் உணரும் உமாமி என்னும் சுவையைத் தருவதாகக் கண்டுபிடித்தார். அறிவியலில் இனிப்பு, கசப்பு, புளிப்பு, உவர்ப்பு (கரிப்பு) ஆகிய நான்கு சுவைகளைப் போல நாவில் உணரும் புதிய ஐந்தாவது சுவையாக இந்த உமாமி இருப்பதாகக் கணக்கிடுகிறார்கள்

. இதனால் இந்த குளூட்டாமேட் என்னும் பொருள் பல உணவுப்பொருள்களில் சுவைகூட்டியாக (சுவையூட்டியாக) சேர்க்கப்படுகின்றது. இந்த சுவையூட்டி பெரும்பாலும் மோனோ சோடியம் குளூட்டாமேட்டாக இருக்கின்றது.

மேற்கோள்களும் குறிப்புகளும்
---------------------------

1. ↑  2008 இல் வெளியான நியூ யார்க் டைம்சு கட்டுரை

மேலும் படிக்க
-------------

* Nelson DL and Cox MM. *Lehninger Principles of Biochemistry*, 4th edition.

| * பா
* உ
* தொ
20 அமினோ அமிலங்கள் |
| --- |
| பொதுத் தலைப்புகள் | புரதம் **·** 
புரதக்கூறு **·** 
மரபுக்குறியீடு **·**  |  |
| பண்புகளின் அடிப்படையில் | 

|  |  |
| --- | --- |
| கொழுப்பார்ந்தவை | கிளைத்தொடரி அமினோ அமிலங்கள்: **·** 
(வாலின் **·** 
ஐசோலியூசின் **·** 
லியூசின்) **·** 
மெத்தியோனின் **·** 
அலனைன் **·** 
புரோலின் **·** 
கிளைசின் **·**  |
| நறுமணமுள்ளவை | பினைல்அலனின் **·** 
டைரோசின் **·** 
டிரிப்டோபான் **·** 
ஹிஸ்டிடின் **·**  |
| மின் முனைவற்றது | அஸ்பரஜின் **·** 
குளூட்டமின் **·** 
செரைன் **·** 
திரியோனின் **·**  |
| நேர்மின்மம் (p*K*a) | லைசின் (≈10.8) **·** 
ஆர்ஜினின் (≈12.5) **·** 
ஹிஸ்டிடின் (≈6.1) **·**  |
| எதிர்மின்மம் (p*K*a) | அஸ்பார்டிக் அமிலம் (≈3.9) **·** 
குளூட்டாமிக் காடி (≈4.1) **·** 
சிஸ்டீன் (≈8.3) **·** 
டைரோசின் (≈10.1) **·**  |

 |
| பிற வகைகள் | இன்றியமையா அமினோ அமிலங்கள் **·** 
கீட்டோனாக்க அமினோ அமிலங்கள் **·** 
சர்க்கரையாக்க அமினோ அமிலங்கள் **·**  |
**பாரசீகதேசம்**  பர்பரதேசத்திற்கு மேற்கிலும்,காந்தாரதேசத்திற்கும்,கிராததேசத்திற்கும் தென்மேற்கிலும், சமமான பூமியாய் மிகவும் அகன்று பரவி இருந்த தேசம்.

இருப்பிடம்
----------

இந்த தேசம் சரியான வெப்பத்தையும், குளிரையும் எப்பொழுதும் அடையாமல் ஒரேவிதமான குளிர்காற்று வீசுவதால் இங்குள்ளோர் வெண்மை நிறத்தவர்களாக இருப்பார்கள்.

மலை, காடு, விலங்குகள்
---------------------

இந்த தேசத்திற்கு தெற்கில் மகாமலைத் தொடரும், வடக்கில் கிராத பெருமலையும், கிழக்கில் பர்பரதேச மலையும் உள்ளது. இந்த தேசத்தின் வடக்கில் **சீமாமலை** என்ற மலையும் உண்டு. இத்தேசத்தின் காடு|காடுகளில் பச்சைக்கிளி, பஞ்சவர்ணக்கிளி, குயில், மயில், சிறுகுருவி, ஊர்க்குருவி ஆகியவையும், உயர்சாதிக்குதிரையும், யானைகளும் அதிகம் உண்டு. பச்சைமரகதகற்களும், கோமேதகக் கற்களும்,மலைச்சாரள்களில் கிடைக்கிறது.

நதிகள்
------

இந்த பாரசீகதேசத்திற்கு **ரதசித்ரை** என்ற நதி இந்த தேசத்தை செழிக்க வைத்து கிழக்குமுகமாய் ஓடி பர்பரதேசத்தின் மேற்கு மலையில் உள்ள ஒரு ஏரியில் இணைகிறது.

விளைபொருள்
----------

இந்த தேசத்தில் தேக்கு, பலா, பிரம்பு, திந்துகம், பூர்சரம் முதலியன அதிகமாய் விளைகிறது.

கருவி நூல்
----------

* புராதன இந்தியா என்னும் 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009

சான்றடைவு
---------

1. ↑  "புராதன இந்தியா"-பி. வி. ஜகதீச அய்யர்-1918 - Published by- P. R. Rama Iyer & co-madaras
2. ↑  புராதன இந்தியா என்னும் பழைய 56 தேசங்கள் - சந்தியா பதிப்பகம் - சென்னை-83- மூன்றாம் பதிப்பு-2009- பக்கம் - 177 -
மார்பீனின் பிரதானமான வளர்சிதை மாற்றப் பொருள் மார்பீன்-6- குளுகுரோனைடு
**குளுகுரோனைடு** *(Glucuronide)* என்பது குளுகுரோனிக் அமிலம் மற்றொரு பொருளுடன் கிளைக்கோசைடு பிணைப்பால் இணைந்து உருவாகும் எந்தவொரு பொருளையும் குறிக்கும்.  குளுக்குரோனோசைடு என்ற பெயராலும் இது அழைக்கப்படுகிறது. குளுகுரோனைடுகள் கிளைக்கோசைடுகளுடன் தொடர்பு கொண்டவையாகக் கருதப்படுகின்றன. 

குளுகுரோனிடேற்றம் என்பது இரசாயன சேர்மங்களை குளுகுரோனைடுகளாக மாற்றுவதாகும். நச்சு பொருட்கள், மருந்துகள் அல்லது ஆற்றல் மூலமாக பயன்படுத்த முடியாத பிற பொருட்களை வெளியேற்றுவதற்காக விலங்குகள் இம்முறையைப் பயன்படுத்துகின்றன. குளுகுரோனிக் அமிலம் கிளைக்கோசைடு பிணைப்பு வழியாக இணைக்கப்பட்டுள்ளது என்ற காரணத்தால் அசல் பொருளை விட குளுகுரோனைடு அதிக நீர் கரைதிறனைக் கொண்டதாக உள்ளது. இறுதியில் சிறுநீரகங்களால் இது வெளியேற்றப்படுகிறது. 

குளுகுரோனைடிலிலுள்ள கிளைகோசைடு பிணைப்பை பிளவுபடுத்தும் நொதிகள் குளுகுரோனிடேசுகள் என்று அழைக்கப்படுகின்றன.

மேற்கோள்கள்
-----------

1. ↑  *The American Heritage Medical Dictionary*, 2007, Houghton Mifflin Company
2. ↑  "Glucuronidation: driving factors and their impact on glucuronide disposition". *Drug Metabolism Reviews* **49** (2): 105–138. May 2017. doi:10.1080/03602532.2017.1293682. பப்மெட்:28266877.
**பாரக்கல் அப்துல்லா** (*Parakkal Abdulla*) ஒரு இந்திய அரசியல்வாதியும் முன்னாள் குற்றியாடி சட்டமன்ற உறுப்பினர் ஆவார். இவர் 1958 ஆம் ஆண்டு நவம்பர் 15 ஆம் நாள் மோய்து ஹாஜி மற்றும் குன்ஹாமி ஆகியோருக்கு மகனாகப் பிறந்தார். இவர் இந்திய யூனியன் முஸ்லீம் லீக் கட்சியின் மாவட்டக் குழுவின் பொருளாளர் ஆவார். இவரது மனைவி ஜமீலா ஆவார். இவருக்கு இரண்டு மகன்கள் மற்றும் மகள்கள் உள்ளனர். இவர் வணிகத்தில் ஈடுபட்டு வந்தார். இவர் 2016 அன்றைய நிலையில் தோகா, கத்தார் ஆகிய நகரங்களில் 30 வருடங்களுக்கும் மேலாக வாழ்ந்து வந்தார்.2021 கேரள சட்டமன்றத் தேர்தலில் ஐக்கிய ஜனநாயக முன்னணியின் சார்பாக குற்றுயாடி சட்டமன்றத் தொகுதியில் போட்டியிட்ட வேட்பாளர் ஆவார்.

மேற்கோள்கள்
-----------

1. 1 2  "Niyamasabha" (PDF). 12 December 2016. 12 June 2020 அன்று பார்க்கப்பட்டது.
2. ↑  "Parakkal Abdulla, Doha Businessman, becomes Kerala lawmaker". thepeninsulaqatar.com. 21 May 2016 அன்று மூலம் பரணிடப்பட்டது. 4 June 2016 அன்று பார்க்கப்பட்டது.
3. ↑  Staff Reporter (2021-03-12). "IUML releases list of candidates" (in en-IN). *The Hindu*. .
படம்-1: அழுத்து விசைக்கு உட்பட்ட ஒரு செவ்வகப் பொருள். அழுத்து விசைக்குச் செங்குத்தான திசையில் அளவு விரிவடைந்துள்ளதைப் பார்க்கலாம். விசை அச்சுக்குச் செங்குத்தான திசையில் ஏற்படும் தகைவுக்கும் விசை செலுத்தும் திசையில் ஏற்படும் தகைவுக்கும் உள்ள விகிதம் பாய்சான் விகிதம் ஆகும்.
**பாய்சான் விகிதம்** (*Poisson's ratio*, {\displaystyle \nu \,}) என்பது ஒரு பொருளின் மீது ஒரு திசையில் அழுத்தம் தந்தால், அத்திசைக்குச் செங்குத்தான திசைகளில் ஏற்படும் தகைவுக்கும், அழுத்தம் தரும் திசையில் நிகழும் தகைவுக்குமான விகிதம் ஆகும். *பாய்சான்* என்னும் சொல் *சிமியோன் டென்னிசு பாய்சான்* (Siméon-Denis Poisson) (1781–1840) என்னும் பிரான்சிய அறிவியலாளரின் நினைவாக சூட்டப்பட்ட பெயர். விசையால் ஒரு பொருள் ஒரு திசையில் நீட்சியுற்றால், அதற்குச் செங்குத்தான திசைகளில் அப்பொருளின் தடிப்பளவு குறையும் (பெரும்பாலான பொருள்களில் விரிவடைவதில்லை). அதேபோல, அழுத்து (அமுக்கு) விசையால் ஒரு பொருளின் அளவானது, விசை அச்சின் திசையில் குறைந்தால் (குறுகினால்), விசை அச்சின் திசைக்குச் செங்குத்தான திசைகளில் அப்பொருளின் அளவுகள் விரிவடையும் (பெரும்பாலான பொருள்களில் குறுகுவதில்லை). ஆனால் முரண்விரிவுப் பொருள்கள் (முரண்விரிணிகள் அல்லது *ஆக்செட்டிக்குகள்* (Auxetics) ) என்னும் வகையான பொருள்மீது ஒரு திசையில் விசை நீட்டு விசை தந்தால் அதன் செங்குத்தான திசையில் அப்பொருள் *விரிவடையும்*. இப்பண்பு பெரும்பாலான பொருள்களின் இயல்புக்கு நேர்மாறானது. எனவே இத்தகு பொருள்களின் பாய்சான் விகிதம் கூட்டல் குறி கொண்ட நேர்ம வகையானதாகும். பெரும்பாலான பொருள்களின் பாய்சான் விகிதம் கழித்தல் குறியால் சுட்டும் எதிர்ம எண் ஆகும். பாய்சான் விகிதம் நீளங்களின் விகிதம் என்பதால் பண்பு அலகு ஏதுமற்ற எண் ஆகும்.

{\displaystyle \nu =-{\frac {\varepsilon \_{\mathrm {trans} }}{\varepsilon \_{\mathrm {axial} }}}=-{\frac {\varepsilon \_{\mathrm {x} }}{\varepsilon \_{\mathrm {y} }}}}
where

{\displaystyle \nu \,} என்பது பாய்சான் விகிதம் ஆகும்,
{\displaystyle \varepsilon \_{\mathrm {trans} }} என்பது விசை செலுத்தும் திசைக்குச் செங்குத்தான திசையில் உள்ள தகைவு (நீட்சி விசை என்றால் கழித்தல் குறி சுட்டும் எதிர்ம அளவு, அழுத்து விசை என்றால் கூட்டல் குறி சுட்டும் நேர்ம அளவு என்று கொள்ளுதல் முறை)
{\displaystyle \varepsilon \_{\mathrm {axial} }} என்பது விசை அச்சு திசையில் ஏற்படும் தகைவு (விசை அச்சு திசையில் நீட்சி என்றால் கூட்டல் (நேர்ம அளவு), விசை அச்சு திசையில் அழுத்தம் என்றால் கழித்தல் குறி (எதிர்ம அளவு).

கன அளவு மாற்றம்
---------------

ஒரு பொருளை ஒரு திசையில் விசை கொண்டு நீட்டினால், அதில் ஏற்படும் கன அளவின் தன்மாற்ற விகிதமாகிய *ΔV*/*V* என்பதை கீழ்க்காணுமாறு கணக்கிடலாம்  :

{\displaystyle {\frac {\Delta V}{V}}=(1-2\nu ){\frac {\Delta L}{L}}}
மேலுள்ளதில்

{\displaystyle V} என்பது பொருளின் கன அளவு
{\displaystyle \Delta V} என்பது பொருளில் ஏற்படும் கன அளவு மாற்றம்
{\displaystyle L} பொருள் நீட்சி அடையும் முன் உள்ள நீளம்
{\displaystyle \Delta L} என்பது நீளத்தில் ஏற்படும் மாற்றம்.: {\displaystyle \Delta L=}Lபுதியது - Lபழையது
**சங்கு சக்கரம்** (Sangu Chakkaram), மாரிசனின் இயக்கத்தில், கே. சதீஸ், வி. எஸ். இராஜ்குமார் ஆகியோரின் தயாரிப்பில் 2017இல் வெளியான தமிழ்த்திரைப்படம். இத்திரைப்படத்தில் கீதா, திலிப் சுப்பராயன், என். இராஜா, பிரதீப், இராக்கி, ஜெர்மி ரோஸ்க் , நிஷேஷ், மோனிகா ஆகியோர் முன்னணிப்பாத்திரங்களில் நடித்துள்ளர். இத்திரைப்படம் சபீரின் இசையில், இரவி கண்ணனின் ஒளிப்பதிவில், விஜய் வேலுகுட்டியின் படத்தொகுப்பில் திசம்பர் 29, 2017இல் வெளியானது.

நடிகர்கள்
---------

* திலிப் சுப்பராயன்
* புன்னகைபூ கீதா
* என். இராஜா
* பிரதீப்
* இராக்கி
* ஜெர்மி ரோஸ்க்
* நிஷேக்
* மோனிகா
* அபிநேத்ரா
* ஸ்வாஸ்கா
* கிருத்திக்
* ஆதர்ஷ்
* பாலா
* ஆதித்யா
* டெஜோ
* அஜீஸ்
* பிரசாந்த் ரங்கசாமி

கதை
---

ஒரு ஊரில் ஒரு பழமையான ஒரு மாளிகை உள்ளது. அந்த மாளிகையை தரகர் ஒருவர் விற்க முயற்சி செய்கின்றார். அந்த வீட்டில் உள்ளதாகச் சொல்லப்படும் பேயை விரட்ட மந்திரவாதிகள் இருவரை அங்கு அனுப்புகின்றார். ஒரு பணக்காரச்சிறுவனை அந்த வீட்டில் கொலை செய்துவிட்டு, அந்தச் சொத்துக்களை பறிக்க எண்ணுகிறார்கள் அந்தச்சிறுவனது காப்பாளர்கள். விளையாட இடம் தேடும் சிறுவர்கள் ஏழு பேர் அந்தப் மாளிகைக்குள் சிக்கிக்கொள்கின்றனர். அதில் ஒரு சிறுவர்களுள் ஒருனைக்கடத்தி பணம்பறிக்க எண்ணுகிறான் ஒருவன். இவ்வறாக நான்கு வேறுபட்ட குழுவினரை ஒரே இடத்தில் அந்தப் பேய் வீட்டினுள் சிக்கிக்கொள்கின்றனர். அந்தப் மாளிகைக்குள் முன்னமே ஒரு தாய், சேய் பேய்கள் உள்ளன. அந்த வீட்டினுள் சிக்கிக்கொள்ளும் பல்வேறு மனிதர்களைப் பயமுறுத்தி நகைச்சுவையை ஏற்படுத்த முயன்றுள்ளார் இயக்குநர்

படப்பணிகள்
----------

இத்திரைப்படத்தின் தயாரிப்பாளர்கள் இதற்குமுன் நடுவுல கொஞ்சம் பக்கத்த காணோம், இதற்குத்தானே ஆசைப்பட்டாய் பாலகுமாரா ஆகிய திரைப்படங்ளை தயாரித்துள்ளனர். சூலை 2017இல் வெளியிடத்திட்டமிடப்பட்ட இத்திரைப்படம் திசம்பர் 2017இல் வெளியானது

இசை
---

இத்திரைப்படத்திற்கு சபீர் இசையமைத்துள்ளார்

சான்றுகள்
---------

1. ↑  "IndiaGlitz - Stunt choreographer Dhilip Subburayam debuts as actor with Sangu Chakkaram - Tamil Movie News". Archived from the original on 2016-02-08. .
2. ↑  "IndiaGlitz - USA Stunt choreographer Jeremy Roskey in Dhilipi Subbarayan Sangu Chakkaram - Tamil Movie News". .
3. ↑  "Monica Siva Joined Vijay 60" (in en-US). *iLUVCINEMA Tamil*. 2016-07-06. Archived from the original on 2017-07-28. .
4. ↑
5. ↑  "'Sangu Chakkaram' is a satirical thriller" (in en). *Sify*. Archived from the original on 2016-02-04. .
6. ↑  "IndiaGlitz - Dileep Subbarayan Sangu Chakkaram censor U certificate - Tamil Movie News". .
7. ↑

வெளி இணைப்புகள்
---------------

* இணையதள திரைப்பட தரவுத்தளத்தில் *சங்கு சக்கரம்*
குளத்தில் காணப்படும் பாலியல் சிற்பங்கள்.
**சின்னையன் பேட்டைக் குளம்** அல்லது **சின்னியம்பேட்டை குளம்** என்பது தமிழ்நாட்டின் திருவண்ணாமலை மாவட்டத்தில் திருவண்ணாமலையில் இருந்து 30 கிலோ மீட்டர் தொலைவில் தானிப்பாடி என்ற ஊருக்கு அருகில் அரூர் செல்லும் மாநில நெடுஞ்சாலையை ஒட்டியுள்ள சின்னையன் பேட்டை என்னும் சிற்றூரில் உள்ள குளம் ஆகும். இக்குளம் பாலியல் சிற்பங்களுக்குப் புகழ் பெற்றது. இக்குளத்தில் விதவிதமான பாலியல் உறவுகளை விளக்கும் சிற்பங்கள் நிறைந்துள்ளன. இக்குளம் தமிழக தொல்லியல் துறையின் கட்டுப்பாட்டில் உள்ளது.

120 சதுர அடி பரப்பளவு கொண்ட இக்குளம் 16 ஆம் நூற்றாண்டில் கட்டப்பட்டது. இப்பகுதியை ஆண்ட சின்னைய நாயக்கன் அல்லது சின்னம நாயக்கன் என்பவன் தனது மகளின் பயன்பாட்டுக்காக இக்குளத்தைக் கட்டியதாகக் கருதப்படுகிறது.

குளத்தைப்பற்றிய செவிவழிக் கதை
-----------------------------

இக்குளம் பாலுணர்வுச் சிற்பங்களுடன் கூடியதாகக் கட்டப்பட்டதற்கான காரணம் குறித்து சரியாகத் தெரியவில்லை. ஆனால், இதுகுறித்துப் பல்வேறு செவிவழிக் கதைகள் உள்ளன. அப்பகுதியை ஆண்ட குறுநில மன்னன் ஒருவன் தன் மகளுக்குச் சிறுவயதிலேயே திருமணம் செய்வித்து கணவன் வீட்டுக்கு அனுப்பினான். திருமணம் செய்து சென்ற மகள் கணவனைத் துறந்து பிறந்த வீடு வந்தாள். அவளுக்குத் தாம்பத்திய வாழ்க்கைப் பற்றி தெரியாததே காரணம் என்பதை அறிந்து, மனம் நொந்து தன் மகளுக்குக் கலவி பற்றி அறிந்து கொள்ளும் விதமாக அப்பெண் குளிக்க ஒரு குளத்தை வெட்டுவித்து அக்குளத்தின் படிகளில் விதவிதமான உடலுறவு சிற்பங்களை செதுக்கிக் கட்டினான். குளிக்க குளத்துக்குச் சென்ற மகள் அனைத்தையும் அறிந்து கணவனுடன் வாழச் சென்றாளாம்.

மேற்கோள்
--------

1. ↑
2. ↑  Jeyaraj, V. Directory of Monuments in Tamilnadu, Director of Museum, Government of Tamilnadu, Chennai, 2005, p.73
|  |  |  |
| --- | --- | --- |
| << |  **மே 2010** | >> |
| ஞா | தி | செ | பு | வி | வெ | ச |
|  |  |  |  |  |  | 1 |
| 2 | 3 | 4 | 5 | 6 | 7 | 8 |
| 9 | 10 | 11 | 12 | 13 | 14 | 15 |
| 16 | 17 | 18 | 19 | 20 | 21 | 22 |
| 23 | 24 | 25 | 26 | 27 | 28 | 29 |
| 30 | 31 |  |  |  |  |  |
| **MMXXIII** |
|

**மே 2010**, ஒரு சனிக்கிழமை ஆரம்பித்து 31 நாட்களின் பின்னர் ஒரு திங்கட்கிழமை முடிவடைகிறது. தமிழ் நாட்காட்டியின் படி வைகாசி மாதம் மே 15 சனிக்கிழமை தொடங்கி, ஜூன் 14 திங்கட்கிழமை முடிவடையும்.

சிறப்பு நாட்கள்
---------------

* மே 1 - தொழிலாளர் நாள்
* மே 8 - திருநாவுக்கரசர் குருபூசை
* மே 13 - சிறுத்தொண்டர் குருபூசை
* மே 13 - சித்திரைப் பரணி
* மே 26 - வைகாசி விசாகம்
* மே 27 - வெசாக் பண்டிகை
* மே 30 - திருஞானசம்பந்தர் குருபூசை
* மே 30 - திருநீலகண்ட யாழ்ப்பாணர் குருபூசை

நிகழ்வுகள்
----------

|  |  |
| --- | --- |
| செய்திகள் | * பார்
* உரை
* தொகு
 |

* மே 2:
	+ கொங்கோ மக்களாட்சிக் குடியரசில் உகாண்டியப் போராளிகளால் 100 பொதுமக்கள் படுகொலை செய்யப்பட்டதாக ஐநா குற்றஞ்சாட்டியுள்ளது. (பிபிசி)
	+ மெக்சிக்கோ வளைகுடா எண்ணெய்க் கசிவு அமெரிக்கக் கரையை அடைந்தது.
* மே 1:
	+ நேப்பாளப் பிரதமரைப் பதவி விலகக் கோரியுள்ள மாவோயிசவாதிகளுக்கு ஆதரவாகக் கிட்டத்தட்ட 150,000 பேர் கத்மண்டுவில் ஆர்ப்பாட்டத்தில் ஈடுபட்டனர். (பிபிசி)
	+ சோமாலி பள்ளிவாசல் தாக்குதலில் 30 பேர் கொல்லப்பட்டனர்.
	+ ஆல்பிரட் ஹிட்ச்காக்கின் 9 திரைப்படங்கள் அவர் இறந்து 30 ஆண்டுகளின் பின் மீள்விக்கப்பட்டன.
	+ எக்ஸ்போ 2010 கண்காட்சி ஷங்காய் நகரில் ஆரம்பம்

இறப்புகள்
---------

---

செய்திகள் காப்பகம்

**2016 •** சனவரி | பெப்ரவரி | மார்ச் | ஏப்ரல் | மே | யூன் | யூலை | ஆகத்து | செப்டம்பர் | அக்டோபர் | நவம்பர் | டிசம்பர்  

**2015 •** சனவரி | பெப்ரவரி | மார்ச் | ஏப்ரல் | மே | யூன் | யூலை | ஆகத்து | செப்டம்பர் | அக்டோபர் | நவம்பர் | டிசம்பர்  

**2014 •** சனவரி | பெப்ரவரி | மார்ச் | ஏப்ரல் | மே | யூன் | யூலை | ஆகத்து | செப்டம்பர் | அக்டோபர் | நவம்பர் | டிசம்பர்  

**2013 •** சனவரி | பெப்ரவரி | மார்ச் | ஏப்ரல் | மே | யூன் | யூலை | ஆகத்து | செப்டம்பர் | அக்டோபர் | நவம்பர் | டிசம்பர்  

**2012 •** சனவரி | பெப்ரவரி | மார்ச் | ஏப்ரல் | மே | ஜூன் | ஜூலை | ஆகஸ்ட் | செப்டம்பர் | அக்டோபர் | நவம்பர் | டிசம்பர்  

**2011 •** ஜனவரி | பெப்ரவரி | மார்ச் | ஏப்ரல் | மே | ஜூன் | ஜூலை | ஆகஸ்ட் | செப்டம்பர் | அக்டோபர் | நவம்பர் | டிசம்பர்  

**2010 •** ஜனவரி | பெப்ரவரி | மார்ச் | ஏப்ரல் | மே | ஜூன் | ஜூலை | ஆகஸ்ட் | செப்டம்பர் | அக்டோபர் | நவம்பர் | டிசம்பர்  

**2009 •** ஜனவரி | பெப்ரவரி | மார்ச் | ஏப்ரல் | மே | ஜூன் | ஜூலை | ஆகஸ்ட் | செப்டம்பர் | அக்டோபர் | நவம்பர் | டிசம்பர்  

**2008 •** ஜனவரி | பெப்ரவரி | மார்ச் | ஏப்ரல் | மே | ஜூன் | ஜூலை | ஆகஸ்ட் | செப்டம்பர் | அக்டோபர் | நவம்பர் | டிசம்பர்  

**2007 •** ஜனவரி | பெப்ரவரி | மார்ச் | ஏப்ரல் | மே | ஜூன் | ஜூலை | ஆகஸ்ட் | செப்டம்பர் | அக்டோபர் | நவம்பர் | டிசம்பர்  

**2006 •** ஜனவரி | பெப்ரவரி | மார்ச் | ஏப்ரல் | மே | ஜூன் | ஜூலை | ஆகஸ்ட் | செப்டம்பர் | அக்டோபர் | நவம்பர் | டிசம்பர்  

**2005 •** ஜனவரி | பெப்ரவரி | மார்ச் | ஏப்ரல் | மே | ஜூன் | ஜூலை | ஆகஸ்ட் | செப்டம்பர் | அக்டோபர் | நவம்பர் | டிசம்பர்
**சிபாம்** (அரபு மொழி: شبام), கர்ராமாத், யெமனில் உள்ள ஒரு நகர். இவ் நகரம் அண்ணளவாக 7000 மக்கள் தொகை கொண்டதாக கணிக்கப்படுகின்றது. இந்நகர் முன்னொரு காலத்தில் கர்ராமாத் மன்னர் ஆட்சிக்குட்பட்ட பரப்பின் தலைநகராக விளங்கியது.
சிபாம் நகரை பற்றி முதல் அறிந்த கல்வெட்டுக்கள் மூன்றாம் நூற்றாண்டை சார்ந்தவையாக இருப்பதால். இந்நகரம் குறைந்தது 1700 வருடங்கள் பழமை வாய்ந்ததாகும்.

கட்டிடக்கலை
-----------

சிபாம் நகர் முற்றிலும் வேறான , தனிப்பட்ட , கட்டட நிர்மாணிப்புக்கு பெயர் போனதாகும். 1982ம் ஆண்டு யுனெஸ்கோவினால் உலக பாரம்பரியக் இடமாக அறிவிக்கபட்டுள்ளது.
இந்நகரில் உள்ள கட்டடங்கள் மண்ணால் ஆனவை 5 இருந்து 11மாடிகள் கொண்டவையாக உள்ளது. ஒவ்வொரு மாடியிலும் ஒரு, அல்லது இரு குடியிருப்புக்கள் உள்ளதாக அமைக்கப்பட்டுள்ளது. பல முறை புதிப்பித்து கட்டப்பட்டாலும், பல கட்டிடங்கள் 15ம் நூற்றாண்டை சார்ந்தவை. 
இவ்வகையான கட்டிடங்கள் அன் அளவாக 500 சிபாம் நகரில் உள்ளது இவற்றில் சில 30 மீ. உயரம் கொண்டது. 
சிபாம் உலகின் பழமையான வானளாவி நகர் என பல முறை அழைக்கபடுவதுண்டு, மற்றும் மிகச் சிறந்த முன் உதாரணம் கொண்ட செங்குத்து நகரமைப்பு கொண்ட பழைமையான நகர்களுக்குள் ஒன்றாக சிபாம் உள்ளது.

மேற்கோள்கள்
-----------

* World Heritage Site
* Shibam on archnet.org பரணிடப்பட்டது 2006-02-03 at the வந்தவழி இயந்திரம்
* Shibamonline.net பரணிடப்பட்டது 2013-09-06 at the வந்தவழி இயந்திரம்

1. ↑  "Wadi Hadramowt and walled city of Shabam". *ShibamOnline.net*. 2010-07-03 அன்று மூலம் பரணிடப்பட்டது. 2010-01-03 அன்று பார்க்கப்பட்டது.